PAVIRTINTA

Klaipėdos r. pedagoginės psichologinės

tarnybos direktorės

2021-12-10 įsakymu Nr. V-49

**KLAIPĖDOS R. PEDAGOGINĖS PSICHOLOGINĖS TARNYBOS 2022-2024 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Klaipėdos r. pedagoginės psichologinės tarnybos (toliau – Tarnyba) 2022–2024 metų korupcijos prevencijos programos (toliau – Programa) paskirtis yra užtikrinti Klaipėdos r. pedagoginės psichologinės tarnybos 2019–2021 metų korupcijos prevencijos programos tęstinumą, užtikrinti ilgalaikę, veiksmingą ir kryptingą korupcijos prevenciją, šalinti prielaidas korupcijai atsirasti ir plisti įstaigoje. Programa siekiama ugdyti darbuotojų ir visuomenės nepakantumą korupcijai, aktyviai remti korupcijos prevencijos priemonių įgyvendinimą Tarnyboje, todėl rengiamos korupcijos prevencijos priemonės planuojamos nuoseklios, visapusiškos ir ilgalaikės.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija strategija, patvirtinta Lietuvos Respublikos vyriausybės 2001 m. rugsėjo 4 d. nutarimu Nr. 1059 „Dėl Lietuvos Respublikos nacionalinės kovos su korupcija strategijos“, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl padalinių ir asmenų, valstybės ir savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“. Klaipėdos rajono savivaldybės Tarybos 2020 m. gruodžio 17 d. sprendimu Nr. T11-460 „Dėl Klaipėdos rajono savivaldybės tarybos 2019 m. gruodžio 19 d. sprendimo Nr. T11-422 ,,Dėl Klaipėdos rajono savivaldybės 2020‒2022 metų korupcijos prevencijos programos patvirtinimo“ pakeitimo“.

3. Programos strateginės kryptys yra:

3.1. korupcijos prevencija;

3.2. antikorupcinis švietimas.

4. Programoje vartojamos sąvokos suprantamos taip, kaip jos yra apibrėžtos Lietuvos Respublikos korupcijos prevencijos įstatyme ir kituose teisės aktuose.

5. Už korupcijos prevenciją ir Programos įgyvendinimą Tarnyboje atsako Tarnybos direktoriaus įsakymu paskirtas asmuo.

6. Programa įgyvendinama pagal Programos įgyvendinimo priemonių planą, kuris nustato įgyvendinimo priemones, jų vykdymo terminus bei vykdytojus ir yra neatskiriama šios Programos dalis. Už konkrečių Programoje numatytų priemonių įgyvendinimą pagal kompetenciją atsako Programos įgyvendinimo priemonių plane nurodyti darbuotojai.

7. Programa parengta 2022-2024 metų laikotarpiui.

**II SKYRIUS**

**KORUPCIJOS PRIELAIDŲ ANALIZĖ**

8. Tarnybos aplinkos analizė atliekama vadovaujantis institucinio strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

9. Bendros korupcijos prielaidos Tarnyboje:

9.1. socialinės (santykinai maži darbuotojų atlyginimai);

9.2. teisinės (Lietuvos Respublikos švietimo sistemos kokybės sistemų ir reglamentų stoka, teisės aktų netobulumas, dažnas jų keitimas);

9.3. visuomenės pilietiškumo stoka (visuomenės požiūrio į korupciją neapibrėžtumas ir prieštaringumas, nesipriešinimas korumpuotiems valstybės tarnautojams bei švietimo sistemos darbuotojams, piliečių nenoras dalyvauti antikorupcinėje veikloje);

9.4. specifinės prielaidos (įstaigos atliekami viešieji pirkimai).

10. Tarnybos veiklos sritys, kuriuose galima korupcijos pasireiškimo tikimybė: prekių, paslaugų ir (ar) darbų pirkimai;

11. Tarnyba įgyvendina šias priemones, kurios padeda kovoti su korupcija:

11.1. Tarnybos internetiniame puslapyje skelbiamos Tarnybos darbuotojų, susidūrusių su galima korupcinio pobūdžio veika, elgesio taisyklės;

11.2. Tarnybos darbuotojai pasirašytinai supažindinami su Informacinių technologijų naudojimo bei darbuotojų stebėsenos ir kontrolės darbo vietoje tvarkos, Darbuotojų asmens duomenų saugojimo politikos ir jos įgyvendinimo priemonių tvarkos aprašu bei Lygių galimybių politikos ir jos vykdymo priežiūros priemonių tvarkos aprašu.

11.3. Programos įgyvendinimo laikotarpiu Tarnybos internetiniame puslapyje skelbiama informacija apie numatomus vykdyti viešuosius pirkimus, paskelbtos viešųjų pirkimų taisyklės, paviešinama informacija apie atliktus viešuosius pirkimus;

11.4. informacija apie laisvas darbo vietas skelbiama Tarnybos internetiniame puslapyje ir kituose skelbimų portaluose.

**III SKYRIUS**

**KLAIPĖDOS R. PEDAGOGINĖS PSICHOLOGINĖS TARNYBOS** **2019–2021 METŲ KORUPCIJOS PREVENCIJOS PROGRAMOS BEI PROGRAMOS PRIEMONIŲ PLANO ĮGYVENDINIMO REZULTATAI**

12. Klaipėdos r. pedagoginės psichologinės tarnybos korupcijos prevencijos 2019-2021 metų programa buvo patvirtinta Klaipėdos r. pedagoginės psichologinės tarnybos direktoriaus 2019-10-18 įsakymu Nr. V-21. Kartu su šia programa patvirtintas ir programos įgyvendinimo priemonių planas.

13. Įstaigos interneto svetainės skyriuje ,,Korupcijos prevencija“ buvo skelbiama informacija apie patvirtintą Klaipėdos r. pedagoginės psichologinės tarnybos korupcijos prevencijos 2019-2021 metų programą ir jos vykdymą, kitų įstaigų korupcijos prevencijos programų priemonių ar veiksmų vykdymą.

14. Šios programos įgyvendinimo priemonių plano vykdymo ataskaitos paskelbtos viešai Tarnybos svetainėje.

**IV SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

15. Programos tikslas – užtikrinti veiksmingos ilgalaikių antikorupcinių priemonių sistemos veikimą Tarnyboje, didinti Tarnybos darbuotojų atsparumą korupcijai.

16. Korupcijos prevencijos srityje siekiama nustatyti korupcijos priežastis, sąlygas ir jas šalinti.

17. Antikorupcinio informavimo srityje siekiama plėtoti antikorupcinį švietimą, į antikorupcinę veiklą įtraukti darbuotojus ir visuomenę.

18. Programos uždaviniai yra šie:

18.1. formuoti ir vykdyti kryptingą korupcijos prevencijos politiką Tarnyboje, užtikrinti numatytų programos įgyvendinimo priemonių įvykdymą;

18.2. šviesti ir informuoti darbuotojus ir visuomenę apie Tarnyboje vykdomą antikorupcinę veiklą;

18.3. didinti darbuotojų patikimumą, lojalumą, sąmoningumą, principingumą, motyvuojant juos neimti, neduoti kyšio, pranešti apie korupciją;

18.4. užtikrinti efektyvią korupcijos prevencijos ir priežiūros vykdymo ir kontrolės sistemą;

18.5. užtikrinti informacijos apie Tarnyboje teikiamas paslaugas viešumą, skaidrumą ir atskaitingumą;

18.6. užtikrinti viešųjų pirkimų skaidrumą.

19. Programos rezultatyvumas nustatomas vadovaujantis kiekybės ir kokybės kriterijais:

19.1. Įvykdytų ir neįvykdytų Programos įgyvendinimo priemonių skaičiumi;

19.2. Programos priemonių įgyvendinimu nustatytais terminais;

19.3. pranešimų ir skundų apie galimas korupcinio pobūdžio nusikalstamas veikas skaičiumi ir jų santykiu;

19.4. pravestų antikorupcinių mokymų skaičiumi;

19.5. antikorupciniuose renginiuose dalyvavusių asmenų skaičiumi.

20. Kiekvienas konkretus korupcijos prevencijos ir antikorupcinio švietimo uždavinys ir priemonė vertinami pagal Programos įgyvendinimo priemonių plane nustatytus laukiamo rezultato vertinimo kriterijus.

**V SKYRIUS**

**PROGRAMOS ĮGYVENDINIMAS, STEBĖSENA, VERTINIMAS,**

**KONTROLĖ**

21. Programos tikslams pasiekti ir uždaviniams įgyvendinti sudaromas Klaipėdos r. pedagoginės psichologinės tarnybos 2022–2024 metų korupcijos prevencijos programos įgyvendinimo priemonių planas (priedas), kuris nustato korupcijos prevencijos priemones, jų įgyvendinimo terminus bei vykdytojus.

22. Programos įgyvendinimą organizuoja ir Priemonių plano stebėseną bei kontrolę vykdo Tarnybos darbuotojas, atsakingas už korupcijos prevencijos kontrolę.

**VI SKYRIUS**

**BAIGIAMOSIOS NUOSTATOS**

23. Apie įgyvendintas Programos priemonių plane numatytas priemones informuojama Tarnybos interneto svetainėje.

24. Su patvirtinta Programa ir jos įgyvendinimo priemonių planu supažindinami Tarnybos darbuotojai.

25. Patvirtinta Programa ir jos įgyvendinimo priemonių planas skelbiami Tarnybos interneto svetainėje.

\_\_\_\_\_\_\_\_\_\_\_

PATVIRTINTA

Klaipėdos r. pedagoginės psichologinės

tarnybos direktorės

2021-12-10 įsakymu Nr. V-49

**KLAIPĖDOS R. PEDAGOGINĖS PSICHOLOGINĖS TARNYBOS 2022–2024 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |
| --- | --- | --- | --- |
| Eil. Nr. | Priemonės pavadinimas | Įgyvendinimo laikas | Vykdytojas |
| 1. | Komisijos, įgaliotos vykdyti korupcijos prevenciją ir jos kontrolę, paskyrimas. | 2021 m. gruodis | J. Narkevič |
| 2. | Patvirtinti Tarnybos Korup-cijos prevencijos programą ir jos įgyvendinimo priemonių planą 2022–2024 metams. | 2021 m. gruodis | J. Narkevič |
| 3. | Skelbti Tarnybos interneto svetainėje Korupcijos prie-vencijos programos įgyven-dinimo 2022–2024 m. prie-monių planą. | 2021 m. gruodis | J. Dirgėlaitė |
| 4. | Supažindinti darbuotojus su Korupcijos prevencijos programos įgyvendinimo 2022–2024 m. priemonių planu. | 2021 m. gruodis | J. Narkevič |
| 5. | Kontroliuoti ir derinti lėšų panaudojimą skirtą kvalifikacijos kėlimui. | Nuolat | Darbuotojų atstovas, J. Narkevič |
| 6. | Viešai skelbti Tarnybos interneto svetainėje, Užimtumo tarnybos interneto svetainėje, Valstybės tarnybos portalo interneto svetainėje informaciją apie laisvas darbo vietas. | Pagal poreikį | J. Dirgėlaitė |
| 7. | Skaidriai vykdyti specialistų, darbuotojų priėmimą ir atleidimą iš darbo. | Nuolat | J. Narkevič |
| 8. | Skelbti Tarnybos viešųjų pirkimų informacinėje sistemoje metinį planuojamų viešųjų pirkimų planą. | Kasmet | J. Dirgėlaitė |
| 9. | Teikti direktoriaus metinę veiklos ataskaitą Klaipėdos rajono savivaldybės Merui ir ją viešinti Tarnybos interneto svetainėje. | Kasmet | J. Narkevič |
| 10. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. | Kasmet | J. Narkevič |
| 11. | Skelbti Tarnybos darbuotojų atlyginimų vidurkius Tarnybos interneto svetainėje. | Kas ketvirtį | J. Dirgėlaitė |
| 12. | Siekti didinti viešųjų pirkimų apimtis per CPO atsižvelgiant į prekių ir paslaugų kataloge pateiktų prekių, paslaugų ir darbų asortimentą. | 2022–2024 metais | J. Dirgėlaitė |
| 13. | Dalyvauti mokymuose korupcijos prevencijos klausimais. | 2022–2024 metais | J. Narkevič |
| 14. | Nustatyti veiklos sritis, kuriose egzistuoja korupcijos pasireiškimo tikimybė. | Kiekvienų metų pradžioje | J. Narkevič |

\_\_\_\_\_\_\_\_\_\_\_\_\_\_\_\_\_\_\_\_\_\_